সবজির দাম বাড়ার বিষয়ে ঝিগাতলা বাজারের বিক্রেতা আসলাম বলেন, আমরা পাইকারিতে কেজিপ্রতি টমেটো কিনি (মানভেদে) ৯০ থেকে ১১০ টাকায়। সে হিসেবে ১০ টাকা বেশিতে খুচরা বাজারে ১০০ থেকে ১২০ টাকায় বিক্রি করে থাকি। পাশাপাশি টমেটো খুব তাড়াতাড়ি পচে যাওয়ায় সে দাম উঠানোর জন্যও একটু বেশি দামে বিক্রি করতে হচ্ছে। দেখা যায়, ৫০ কেজি টমেটো কিনলে তার মধ্যে চার-পাঁচ কেজি নষ্ট পাওয়া যায়। কিন্তু তার জন্য পাইকারি ব্যবসায়ীরা আমাদের থেকে কম রাখেন না। এই ক্ষতি পুষিয়ে নিতেও দাম বেশি রাখতে হচ্ছে।